毛骨贵天生,肌肤片玉明。见人空解笑,弄物不知名。
国器嗟犹小,门风望益清。抱来芳树下,时引凤雏声。
三贤尚未明斯旨,羊鹿牛车孩子戏。
数墨巡行枉用功,假立名为乾慧地。
嘉客会初筵,宜时魄再圆。众皆含笑戏,谁不点颐怜。
绣被花堪摘,罗绷色欲妍。将雏有旧曲,还入武城弦。
三角牯牛独脚舞,两轮石磨绕空飞。
新生孩子擎铁棒,直上须弥打一槌。
年长始一男,心亦颇自娱。生来岁未周,奄然却归无。
裸送不以衣,瘗埋于中衢。乳母抱出门,所生亦随呼。
婴孩无哭仪,礼经不可逾。亲戚相问时,抑悲空叹吁。
襁褓在旧床,每见立踟蹰。静思益伤情,畏老为独夫。
五色惊彩凤,千里象骢威。(《张侍御孩子》)。
三伏轩车动,尧心急谏官。名通内籍贵,
立近御床寒。(《送皇甫拾遗归朝》)。
波从少海息,云自大风开。(代宗挽歌,并《诗式》)
骊龙颔下亦生珠,便与人间众宝殊。
他时若要追风日,须得君家万里驹。
列仙阅世独清臞,雪谷冰溪老不枯。
输与锦绷孩子辈,千金一束入天厨。
洞房门上挂桑弧,香水盆中浴凤雏。
还似初生三日魄,嫦娥满月即成珠。
爱惜肯将同宝玉,喜欢应胜得王侯。
弄璋诗句多才思,愁杀无儿老邓攸。
爱子性情奇,初生玉树枝。人曾天上见,名向月中知。
我识婴儿意,何须待佩觿。
算日未成年,英姿已褎然。王家千里后,荀氏八龙先。
葱蒨松犹嫩,清明月渐圆。将何一枝桂,容易赏名贤。